CELEX: 62008TN0360
Language: el
Date: 2008-09-03 00:00:00
Title: Υπόθεση T-360/08: Προσφυγή της 3ης Σεπτεμβρίου 2008 — Ισπανία κατά Επιτροπής

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/46
            
         Προσφυγή της 3ης Σεπτεμβρίου 2008 — Ισπανία κατά Επιτροπής
   (Υπόθεση T-360/08)
   (2008/C 272/90)
   Γλώσσα διαδικασίας: η ισπανική
   Διάδικοι
   
      Προσφεύγον: Βασίλειο της Ισπανίας (εκπρόσωπος: J. Rodríguez Cárcamo)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Το προσφεύγον ζητεί από το Πρωτοδικείο:
   
               —
            
            
               να μην εφαρμόσει τις Κατευθυντήριες γραμμές αναφορικά με τον καθορισμό δημοσιονομικών διορθώσεων που θα πρέπει να εφαρμόζονται στις δαπάνες που συγχρηματοδοτούνται από τα Διαρθρωτικά Ταμεία ή το Ταμείο Συνοχής λόγω μη συμμόρφωσης στους κανόνες που αφορούν τις δημόσιες συμβάσεις, τελικό κείμενο της 29ης Νοεμβρίου 2007, COCOF 07/0037/03-EL,
            
         
               —
            
            
               να ακυρώσει την απόφαση της Επιτροπής των Ευρωπαϊκών Κοινοτήτων, της 25ης Ιουνίου 2008, C(2008) 3247, σχετικά με τη μείωση της ενισχύσεως από το Ταμείο Συνοχής προς την ομάδα προγραμμάτων αρ. 2001.ES.16.C.P.E.036 (Saneamiento de la Cuenca Hidrográfica del Norte — Galicia-2001) και
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Ισχυρισμοί και κύρια επιχειρήματα
   Η παρούσα διαφορά αφορά μια ομάδα σχεδίων βελτιώσεως των υφιστάμενων αντλήσεων και νέας κατασκευής, επεκτάσεως, επιδιορθώσεως και βελτιώσεως του δικτύου συλλεκτών και αποστραγγίσεως υδάτων, σε διάφορα σημεία της Γαλικίας. Η κοινοτική συγχρηματοδότηση που χορηγήθηκε αρχικά από την Επιτροπή ανερχόταν στο 80 % των επιδοτήσιμων δημόσιων δαπανών.
   Σε επιστολή της προς το προσφεύγον τον Ιούλιο του 2007, η Επιτροπή πρότεινε διορθώσεις ανάλογες των παρατυπιών που είχαν διαπιστωθεί σε προηγούμενο οικονομικό έλεγχο. Στα συμπεράσματα του εγγράφου αυτού αναφέρονται ήδη οι δύο παρατυπίες που δικαιολόγησαν την προσβαλλομένη απόφαση και τις αντίστοιχες προτάσεις δημοσιονομικής διορθώσεως: η εσφαλμένη χρησιμοποίηση της επείγουσας διαδικασίας σε σχέση με μια σύμβαση και η εσφαλμένη χρησιμοποίηση της εμπειρίας ως κριτηρίου αναθέσεως σε διάφορες συμβάσεις. Οι προτεινόμενες δημοσιονομικές διορθώσεις ανέρχονταν αντίστοιχα στα ποσά των 697 901 και 354 591 ευρώ.
   Οι ισχυρισμοί και τα κύρια επιχειρήματα ταυτίζονται με τα προβαλλόμενα στην υπόθεση Τ-359/08, Ισπανία κατά Επιτροπής.